ओडिशा में कोरोना वायरस के 394 नए मामले, 45 वर्ष से ज्यादा उम्र के लोगों के लिए टीकाकरण शुरू
ओडिशा में बृहस्पतिवार को कोविड-19 के 394 नए मामले सामने आए हैं, जिसके बाद कुल संक्रमितों की संख्या बढ़कर 3,41,311 हो गई। इस साल अब तक सामने आए दैनिक मामलों में यह सबसे ज्यादा है। स्वास्थ्य विभाग के एक अधिकारी ने यह जानकारी दी।
भुवनेश्वर: ओडिशा में बृहस्पतिवार को कोविड-19 के 394 नए मामले सामने आए हैं, जिसके बाद कुल संक्रमितों की संख्या बढ़कर 3,41,311 हो गई। इस साल अब तक सामने आए दैनिक मामलों में यह सबसे ज्यादा है। स्वास्थ्य विभाग के एक अधिकारी ने यह जानकारी दी। उन्होंने बताया कि राज्य सरकार ने रोजाना दो लाख लोगों को टीका लगाने का लक्ष्य तय किया है। उन्होंने बताया कि नए मामलों में से 231 मामले पृथकवास केंद्रों से सामने आए हैं। वहीं संक्रमितों के संपर्क में आए लोगों का पता लगाने के दौरान 163 मामले सामने आए। खुर्दा जिले में सबसे ज्यादा 70 नए मामले सामने आए हैं। राजधानी भुवनेश्वर इसी जिले का हिस्सा है। इसके बाद कालाहांडी में 43, नुआपाड़ा में 40, बारगढ़ में 34, सुंदरगढ़ में 31, कटक में 27 और अंगुल में 24 मामले सामने आए हैं। उन्होंने बताया कि मंगलवार से किसी भी संक्रमित मरीज की मौत नहीं हुई जिसके बाद कोविड-19 संक्रमण से जान गंवाने वाले लोगों की संख्या 1,921 बनी हुई है। वहीं गंभीर बीमारियों की वजह से 53 संक्रमित मरीजों की मौत हुई है। राज्य में 2,246 मरीजों का उपचार चल रहा है और अब तक 3,37,091 मरीज संक्रमण मुक्त हो चुके हैं। तटीय राज्य ने 45 साल से ज्यादा उम्र के लोगों के लिए बृहस्पतिवार से टीकाकरण अभियान शुरू किया। अधिकारी ने बताया कि ओडिशा ने रोजाना दो लाख लोगों को कोविड-19 रोधी टीका लगाने का लक्ष्य रखा है। अब तक 4,11,666 लोगों को टीके की खुराक दी गई है।वहीं, भारत में एक दिन में कोविड-19 के 72,330 नए मामले सामने आने के बाद देश में संक्रमितों की संख्या बढ़कर 1,22,21,665 हो गई। इस वर्ष सामने आए संक्रमण के ये सर्वाधिक मामले हैं। केन्द्रीय स्वास्थ्य मंत्रालय की ओर से जारी किए गए आंकड़ों में यह जानकारी दी गई। इससे पहले 11 अक्टूबर 2020 को एक दिन में 74,383 नए मामले सामने आए थे। आंकड़ों के अनुसार, 459 और मरीजों की मौत के बाद मृतक संख्या बढ़कर 1,62,927 हो गई। करीब 116 दिन बाद एक दिन में संक्रमण से मौत के इतने अधिक मामले सामने आए हैं। आंकड़ों के अनुसार, पिछले 22 दिनों से लगातार बढ़ते नए मामलों के साथ ही उपचाराधीन मरीजों की संख्या भी बढ़कर 5,84,055 हो गई, जो कुल मामलों का 4.78 प्रतिशत है। इस साल 12 फरवरी को उपचाराधीन मरीजों की संख्या सबसे कम 1,35,926 थी, जो तब के कुल मामलों का 1.25 प्रतिशत थी। देश में अभी तक कुल 1,14,74,683 लोग संक्रमण मुक्त हो चुके हैं और मरीजों के ठीक होने की दर 93.89 प्रतिशत है। वहीं, कोविड-19 से मृत्यु दर 1.33 प्रतिशत है। देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख, 20 नवम्बर को 90 लाख रहे और 19 दिसम्बर को ये मामले एक करोड़ के पार चले गए थे। भारतीय आयुर्विज्ञान अनुसंधान परिषद (आईसीएमआर) के अनुसार, देश में 31 मार्च तक 24,47,98,621 नमूनों की कोविड-19 संबंधी जांच की गई। इनमें से 11,25,681 नमूनों की जांच बुधवार को की गई थी। आंकड़ों के अनुसार, देश में कोविड-19 से पिछले 24 घंटे में जिन 459 लोगों की मौत हुई, उनमें से महाराष्ट्र के 227, पंजाब के 55, छत्तीसगढ़ के 39, कर्नाटक के 26, तमिलनाडु के 19, केरल के 15, दिल्ली और उत्तर प्रदेश के 11-11 लोग थे। मंत्रालय के आंकड़ों के अनुसार, देश में वायरस से अभी तक कुल 1,62,927 लोगों की मौत हुई है, जिनमें से महाराष्ट्र के 54,649, तमिलनाडु के 12,719, कर्नाटक के 12,567, दिल्ली के 11,027, पश्चिम बंगाल के 10,329, उत्तर प्रदेश के 8,811, आंध्र प्रदेश के 7,217 और पंजाब के 6,868 लोग थे।ये भी पढ़ें